Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Izglītības likumā**

 **(Nr.1057/Lp12)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi****(67)** | **Ministru kabineta atzinums** | **Komisijas atzinums** |
|  | Izdarīt Izglītības likumā (Latvijas Republikas Saeimas un Ministru Kabineta Ziņotājs, 1998, 24. nr.; 1999, 17., 24. nr.; 2000, 12. nr.; 2001, 12., 16., 21. nr.; 2004, 5. nr.; 2007, 3. nr.; 2009, 1., 2., 14. nr.; Latvijas Vēstnesis, 2009, 196. nr.; 2010, 47., 205. nr.; 2011, 202. nr.; 2012, 54., 108., 190. nr.; 2013, 142. nr.; 2014, 257. nr.; 2015, 127., 242. nr.; 2016, 100., 241. nr.; 2017, 152. nr.) šādus grozījumus:  |  |  |  |  |
| **1. pants. Likumā lietotie termini** Likumā ir lietoti šādi termini: |  | **1** | **Frakcija “No sirds Latvijai”**Papildināt likuma 1.pantu ar jaunu 23.1punktu šādā redakcijā: “23.1) sociālā rehabilitācija - individuāla vai grupas programma pēc mācību stundām līdz katras nākamās dienas mācību stundu sākumam piecas diennaktis nedēļā, kas ietver atbalsta pasākumu kopumu, lai nodrošinātu izglītojamā ar speciālām sociālajām vajadzībām harmonisku personības attīstību, sociāli emocionālo prasmju apguvi, adekvāta pašvērtējuma attīstību, stiprinātu individuālās spējas atbildēt par savu rīcību un savas rīcības sekām.” |  |  |
| **4. pants. Izglītības obligātums** Obligāta ir no piecu gadu vecuma bērnu sagatavošana pamatizglītības ieguvei un pamatizglītības iegūšana vai pamatizglītības iegūšanas turpināšana līdz 18 gadu vecuma sasniegšanai. |  | **2****3** | **Deputāts I.Dālderis**Papildināt likumprojektu ar jaunu pantu šādā redakcijā:Aizstāt likuma 4. pantā vārdus "pamatizglītības iegūšana vai pamatizglītības iegūšanas turpināšana līdz 18 gadu vecuma sasniegšanai." ar vārdiem "vidējās izglītības iegūšana vai izglītības ieguves turpināšana vidējās izglītības iegūšanai līdz trīsdesmit gadu vecuma sasniegšanai."**Deputāts I.Dālderis**Papildināt likumprojektu ar jaunu pantu šādā redakcijā:Papildināt likuma 4. pantu ar jaunu daļu šādā redakcijā: “Ministru kabinets nosaka kārtību, kādā nodrošina vidējās izglītības ieguves īstenošanas obligātumu, paredzot izņēmumus personām veselības dēļ un nosakot tiesību ierobežojumus, kā arī to īstenošanas kārtību, tām pilngadīgām personām, kuras nepilda vidējās izglītības ieguves pienākumu.” |  |  |
| **5. pants. Izglītības pakāpes** (1) Ir noteiktas šādas izglītības pakāpes:1) pirmsskolas izglītība;2) pamatizglītība;3) vidējā izglītība;4) augstākā izglītība.(2) Izglītojamajam ir tiesības iegūt izglītību katrā nākamajā pakāpē, secīgi pārejot no vienas izglītības pakāpes uz otru. |  | **4** | **Deputāts I.Dālderis**Papildināt likumprojektu ar jaunu pantu šādā redakcijā:Papildināt likuma 5. pantu ar trešo daļu šādā redakcijā: "Pamatizglītības programmas īsteno sešus gadus. Vidējās izglītības programmas īsteno sešus gadus." |  |  |
| **7. pants. Izglītības mērķgrupas** Izglītības mērķgrupas ir personu kopums ar līdzīgām noteiktām vajadzībām, interesēm un spējām, kuras vēlas izglītoties vai kurām obligātās izglītības iegūšana noteikta ar likumu. Galvenās izglītības mērķgrupas veido:1) pirmsskolas vecuma bērni;2) obligātās izglītības vecuma bērni un jaunieši;3) jaunieši;4) personas ar speciālām vajadzībām;5) pieaugušie. |  | **5** | **Frakcija “No sirds Latvijai”**Papildināt likuma 7.pantu ar jaunu 6.punktu šādā redakcijā: “6) bērni un jaunieši ar speciālām sociālām vajadzībām.” |  |  |
| **14. pants. Ministru kabineta kompetence izglītībā**Ministru kabinets:17) nosaka finansēšanas kārtību speciālās izglītības iestādēs un vispārējās izglītības iestāžu speciālās izglītības klasēs un grupās, un internātskolās; | 1.  14. pantā:izslēgt 17. punktā vārdus "un internātskolās"; | **6****7****8** | **Latvijas Reģionu apvienības frakcija**Izslēgt likumprojekta 1.panta pirmo daļu.**Frakcija “No sirds Latvijai”**Izslēgt likumprojekta 1.panta pirmo teikumu: “izslēgt 17.punktā vārdus “un internātskolās"”.**Frakcija “No sirds Latvijai”**Papildināt likuma 14.panta 17.punktu aiz vārdiem “klasēs un grupās” ar vārdiem “vispārējās izglītības klasēs sociālo rehabilitācijas programmu īstenošanai”. |  |  |
|  |  | **9** | **Frakcija “No sirds Latvijai”**Papildināt likuma 14.panta ar jaunu 24.1 punktu šādā redakcijā:“24.1) nosaka kārtību, kādā valsts finansē sociālās rehabilitācijas programmas”. |  |  |
|  | papildināt pantu ar 40., 41. un 42. punktu šādā redakcijā:"40) nosaka kārtību valsts sociālā atbalsta izmaksu piešķiršanai un pārtraukšanai pašvaldību dibināto vispārējās izglītības iestāžu vispārējās pamatizglītības un vispārējās vidējās izglītības pedagogiem, kuri izglītības iestādes reorganizācijas vai likvidācijas gadījumā zaudē darbu, un institūciju, kas administrē sociālā atbalsta izmaksu; | **10****11** | **Frakcija “No sirds Latvijai”**Papildināt likumprojekta 1.pantu, ar kuru tiek papildināts likuma 14.pants ar 40.punktu, aiz vārdiem “dibināto vispārējās izglītības iestāžu” ar vārdu “pirmsskolas”.**Juridiskais birojs**Izteikt likuma 14. panta 40. punktu (likumprojekta 1. pantā) šādā redakcijā:“40) nosaka kārtību, kādā piešķir valsts sociālo atbalstu tiem vispārējās pamatizglītības un vispārējās vidējās izglītības programmu īstenošanā iesaistītajiem pedagogiem, kuri pašvaldības vispārējās izglītības iestādes reorganizācijas vai likvidācijas gadījumā zaudē pedagoga darbu, kā arī nosaka institūciju, kas administrē valsts sociālā atbalsta izmaksu un izmaksu pārtraukšanu;” |  |  |
|  | 41) nosaka minimāli pieļaujamo izglītojamo skaitu klasē un klašu grupā pašvaldību, valsts augstskolu un privātajās vispārējās izglītības iestādēs; | **12****13****14****15** | **Latvijas Reģionu apvienības frakcija**Izslēgt likumprojekta 1.panta otrās daļas 2. punktu un 3.punktu (14.panta 41. punktu un 42.punktu).**Frakcija “No sirds Latvijai”**Izteikt likumprojekta 1.pantu daļā, kur tiek papildināts likuma 14.pants ar jaunu 41.punktu, šādā redakcijā:“41) nosaka minimāli pieļaujamo izglītojamo skaitu 10. - 12. klašu grupā pašvaldību, valsts augstskolu un privātajās vispārējās izglītības iestādēs.”**Frakcija SASKAŅA**Izteikt likumprojekta 1.pantā ietvertā 14.panta 41.punktu šādā redakcijā:“41) nosaka minimāli pieļaujamo izglītojamo skaitu 10.-12.klašu grupā pašvaldību, valsts augstskolu un privātajā vispārējās izglītības iestādēs;”.**Izglītības un zinātnes ministrs K.Šadurskis**Likumprojekta 1.pantā:izteikt 14.panta 41.punktu šādā redakcijā:“41) nosaka minimāli un maksimāli pieļaujamo izglītojamo skaitu klasē un klašu grupā, izņemot 1.—6.klasē, pašvaldību, valsts augstskolu un privātajās vispārējās izglītības iestādēs;”; |  |  |
|  | 42) nosaka kritērijus un kārtību, kādā valsts, ņemot vērā izglītības iestādē iegūtās izglītības kvalitātes rādītājus, piedalās pašvaldību, valsts augstskolu un privāto vispārējās izglītības iestāžu vispārējās izglītības programmu īstenošanā iesaistīto pedagogu darba samaksas finansēšanā, ja izglītojamo skaits attiecīgajā klasē vai klašu grupā neatbilst Ministru kabineta noteiktajam minimāli pieļaujamajam izglītojamo skaitam." | **16****17****18****19** | **Frakcija “No sirds Latvijai”**Izslēgt likumprojekta 1.pantu daļā, ar kuru likuma 14.pants tiek papildināts ar jaunu – 42.punktu.**Frakcija SASKAŅA**Izslēgt likumprojekta 1.pantā ietvertā 14.panta 42.punktu.**Izglītības un zinātnes ministrs K.Šadurskis**aizstāt 14.panta 42.punktā vārdus “ņemot vērā” ar vārdiem “tai skaitā ņemot vērā”.**Juridiskais birojs**Izteikt likuma 14. panta 42. punktu (likumprojekta 1. pantā) šādā redakcijā:“42) nosaka kritērijus, pēc kuriem vērtējama izglītības iestādes darbība (jo īpaši vērtējot iegūtās izglītības kvalitātes rādītājus), kritērijus, pēc kuriem vērtējama izglītības iestādes darbība ja izglītojamo skaits attiecīgajā klasē vai klašu grupā ir mazāks par Ministru kabineta noteikto minimāli pieļaujamo izglītojamo skaitu.”. |  |  |
|  |  | **20****21** | **Frakcija “No sirds Latvijai”**Papildināt likuma 14.pantu ar jaunu 43.punktu šādā redakcijā:“43) nosaka maksimāli pieļaujamo izglītojamo skaitu klasē un klašu grupā pašvaldību, valsts augstskolu un privātajās vispārējās izglītības iestādēs”.**Frakcija SASKAŅA**Papildināt likumprojekta 1.pantu ar jaunu 43.punktu šādā redakcijā:“43) nosaka maksimāli pieļaujamo izglītojamo skaitu klasē un klašu grupā pašvaldību, valsts augstskolu un privātajās vispārējās izglītības iestādēs.”. |  |  |
| **17. pants. Pašvaldību kompetence izglītībā**(1) Katras pašvaldības pienākums ir nodrošināt bērniem, kuru dzīvesvieta deklarēta pašvaldības administratīvajā teritorijā, iespēju iegūt pirmsskolas izglītību un pamatizglītību bērna dzīvesvietai tuvākajā izglītības iestādē vai tuvākajā izglītības iestādē, kas īsteno izglītības programmu valsts valodā, nodrošināt jauniešiem iespēju iegūt vidējo izglītību, kā arī nodrošināt iespēju īstenot interešu izglītību un atbalstīt ārpusstundu pasākumus, arī bērnu nometnes. |  | **22** | **Frakcija “No sirds Latvijai”**Papildināt likuma 17.panta pirmo daļu aiz vārdiem “īstenot interešu izglītību” ar vārdiem “sociālās rehabilitācijas programmas apguvi”. |  |  |
| (3) Republikas pilsētas pašvaldība un novada pašvaldība:1) saskaņojot ar Izglītības un zinātnes ministriju, dibina, reorganizē un likvidē vispārējās izglītības iestādes, tai skaitā internātskolas, speciālās izglītības iestādes un klases, kā arī pirmsskolas izglītības grupas bērniem ar speciālām vajadzībām un interešu izglītības iestādes, bet, saskaņojot ar attiecīgās nozares ministriju un Izglītības un zinātnes ministriju, dibina, reorganizē un likvidē profesionālās ievirzes izglītības iestādes; | 2.  17. panta trešajā daļā:izslēgt 1. punktā vārdu "internātskolas"; | **23****24****25** | **Latvijas Reģionu apvienības frakcija**Izslēgt likumprojekta 2.pantu.**Frakcija “No sirds Latvijai”**Izslēgt likumprojekta 2.panta pirmo teikumu: “izslēgt 1.punktā vārdu "internātskolas".**Juridiskais birojs***Grozījums likuma 17. pantā trešajā daļā (likumprojekta 2. pants) paredz internātskolu izslēgšanu no pašvaldību dibināto izglītības iestāžu uzskaitījuma un vienlaikus paredz finansējumu pašvaldību speciālajām internātskolām (skatīt arī 59. panta trešās daļas redakciju). Šādi grozījumi vērtējami kā savstarpēji pretrunīgi, tādēļ ierosinām normas savstarpēji precizēt.* |  |  |
| 2) pieņem darbā un atbrīvo no darba tās padotībā esošo vispārējās izglītības iestāžu, tai skaitā internātskolu, speciālo izglītības iestāžu, profesionālās izglītības iestāžu, interešu izglītības iestāžu, profesionālās ievirzes izglītības iestāžu sportā vadītājus, saskaņojot ar Izglītības un zinātnes ministriju, bet profesionālās ievirzes izglītības iestāžu mākslā vai kultūrā vadītājus — saskaņojot ar attiecīgās nozares ministriju; | izslēgt 2. punktā vārdu "internātskolu"; | **26** | **Frakcija “No sirds Latvijai”**Izslēgt likumprojekta 2.panta otro teikumu: “izslēgt 2.punktā vārdu "internātskolu". |  |  |
| 7) uztur tās padotībā esošās izglītības iestādes, izņemot speciālās izglītības iestādes, speciālās izglītības klases un grupas vispārējās izglītības iestādēs, internātskolas, arī tās, kuras tiek finansētas no valsts budžeta, ievērojot, ka šo iestāžu finansiālais nodrošinājums nedrīkst būt mazāks par Ministru kabineta noteikto, un kontrolē šo finanšu līdzekļu izmantošanu; | aizstāt 7. punktā vārdus "izņemot speciālās izglītības iestādes, speciālās izglītības klases un grupas vispārējās izglītības iestādēs, internātskolas, arī tās, kuras tiek finansētas no valsts budžeta" ar vārdiem "izņemot speciālās internātskolas un attīstības un rehabilitācijas centrus"; | **27** | **Frakcija “No sirds Latvijai”**Izslēgt likumprojekta 2.panta trešo teikumu: “aizstāt 7.punktā vārdus "izņemot speciālās izglītības iestādes, speciālās izglītības klases un grupas vispārējās izglītības iestādēs, internātskolas, arī tās, kuras tiek finansētas no valsts budžeta ar vārdiem "izņemot speciālās internātskolas un attīstības un rehabilitācijas centrus". |  |  |
| 10) nodrošina tās padotībā esošo izglītības iestāžu saimniecisko, tehnisko un medicīnas darbinieku darba samaksu, izņemot to speciālo izglītības iestāžu, speciālo izglītības klašu un grupu vispārējās izglītības iestādēs, kā arī to internātskolu saimniecisko, tehnisko un medicīnas darbinieku darba samaksu, kuras tiek finansētas no valsts budžeta; | izteikt 10. punktu šādā redakcijā:"10) nodrošina tās padotībā esošo izglītības iestāžu saimniecisko, tehnisko un medicīnas darbinieku darba samaksu, izņemot speciālo internātskolu, attīstības centru un rehabilitācijas centru darbiniekus;"; | **28****29****30** | **Frakcija “No sirds Latvijai”**Aizstāt likumprojekta 2.pantā, ar kuru tiek grozīts likuma 17.panta trešās daļas 10.punkts, vārdu “darbiniekus” ar “kā arī to internātskolu saimniecisko, tehnisko un medicīnas darbinieku darba samaksu, kuras tiek finansētas no valsts budžeta”.**Frakcija “No sirds Latvijai”**Papildināt likuma 17.panta trešās daļas 10.punktu aiz vārdiem “grupas vispārējās izglītības iestādēs” ar vārdiem “sociālās rehabilitācijas klases un grupas”.**Izglītības un zinātnes ministrs K.Šadurskis**Likumprojekta 2.pantā: aizstāt 17.panta trešās daļas 10.punktā vārdu “darbiniekus” ar vārdiem “darbinieku darba samaksu”. |  |  |
| 12) nodrošina izglītības ieguvi izglītojamajiem ar speciālām vajadzībām (atbilstoši veselības stāvoklim, kas ietekmē izglītības ieguves veidu) speciālās izglītības iestādēs, pirmsskolas izglītības grupās bērniem ar speciālām vajadzībām, speciālās izglītības klasēs, kā arī internātskolās Ministru kabineta noteiktajā kārtībā un apmērā; | izslēgt 12. punktā vārdus "kā arī internātskolās"; | **31****32** | **Frakcija “No sirds Latvijai”**Izslēgt likumprojekta 2.panta teikumu “izslēgt 12.punktā vārdus “kā arī internātskolās””.**Frakcija “No sirds Latvijai”**Papildināt likuma 17.panta trešās daļas 12.punktu aiz vārdiem “speciālās izglītības klasēs” ar vārdiem “bērniem un jauniešiem ar speciālām sociālām vajadzībām sociālās rehabilitācijas klasēs un grupās”. |  |  |
| 13) nodrošina ēdināšanu tās padotībā esošajās speciālās izglītības iestādēs, pirmsskolas izglītības grupās bērniem ar speciālām vajadzībām, speciālās izglītības klasēs un internātskolās Ministru kabineta noteiktajā kārtībā un apmērā; | izslēgt 13. punktā vārdus "un internātskolās". | **33** | **Frakcija “No sirds Latvijai”**Izslēgt likumprojekta 2.panta teikumu “izslēgt 13.punktā vārdus “un internātskolās””. |  |  |
| 16) nodrošina bērnu un jauniešu interešu izglītību, izsniedz licences interešu izglītības programmu īstenošanai; |  | **34** | **Frakcija “No sirds Latvijai”**Izteikt likuma 17.panta trešās daļas 16.punktu jaunā redakcijā:“16) Nodrošina bērnu un jauniešu interešu izglītību un sociālo rehabilitāciju, izsniedz licences interešu izglītības un sociālās rehabilitācijas programmu īstenošanai, saskaņo un apstiprina interešu izglītības un sociālās rehabilitācijas programmas.” |  |  |
|  |  | **35** | **Latvijas Reģionu apvienības frakcija**Papildināt likuma 17.panta trešo daļu ar 29.punktu šādā redakcijā:“29) var nodrošināt pedagogiem sociālās garantijas, kas noteiktas Valsts un pašvaldību institūciju amatpersonu un darbinieku atlīdzības likumā.” |  |  |
|  |  | **36** | **Latvijas Reģionu apvienības frakcija**Papildināt likumu 17.panta trešo daļu ar 30.punktu šādā redakcijā:“30) nosaka minimāli un maksimāli pieļaujamo izglītojamo skaitu klasē un klašu grupā pašvaldību vispārējās izglītības iestādēs.” |  |  |
| **38. pants. Izglītības programmu veidi** (1) Ir šādi izglītības programmu veidi:1) vispārējās izglītības programmas;2) profesionālās izglītības programmas;3) akadēmiskās izglītības programmas;4) tālākizglītības programmas;5) interešu izglītības programmas. |  | **37** | **Frakcija “No sirds Latvijai”**Papildināt likuma 38.panta pirmo daļu ar jaunu 6.punktu šādā redakcijā:“6) sociālās rehabilitācijas programmas”. |  |  |
|  |  | **38** | **Frakcija “No sirds Latvijai”**Papildināt likumu ar jaunu 47.2 pantu šādā redakcijā:“ 47.2 pants. Sociālās rehabilitācijas programmas(1) Sociālās rehabilitācijas programmu uzsāk īstenot, kad izglītojamais iestājas izglītības iestādē, saskaņā ar vecāku, novadu pašvaldību sociālo dienestu sociālo darbinieku, pedagoģiski medicīniskās komisijas, bāriņtiesu u.c. sociālo partneru ieteikumu.(2) Sociālas rehabilitācijas programmu izstrādā izglītības iestāde, atbilstoši izglītojamā, klases un grupas vajadzībām, saskaņo un apstiprina pašvaldība.” |  |  |
| **52. pants. Pedagoga tiesības** Pedagogam ir tiesības:1) piedalīties izglītības iestādes padomē;2) saņemt valsts garantētu apmaksātu ikgadējo astoņu nedēļu atvaļinājumu;3) pamatojoties uz līgumu par mācību līdzekļu izstrādāšanu, saņemt apmaksātu līdz trijiem mēnešiem ilgu radošā darba atvaļinājumu vai līdz sešiem mēnešiem ilgu bezalgas atvaļinājumu Ministru kabineta noteiktajā kārtībā;4) saglabājot pamatalgu izglītības iestādē, kurā pedagogs strādā pamatdarbā, 30 kalendārās dienas triju gadu laikā izmantot savas izglītības un profesionālās meistarības pilnveidei;5) saņemt un izmantot izglītības programmas īstenošanai nepieciešamo informatīvo un materiālo nodrošinājumu;6) saņemt sabiedrības atbalstu izglītības programmas īstenošanā. | 3.  52. pantā:papildināt pantu ar otro un trešo daļu šādā redakcijā:"(2) Pašvaldības dibinātās vispārējās izglītības iestādes vispārējās pamatizglītības un vispārējās vidējās izglītības pedagogam, kuram līdz pensijas vecuma sasniegšanai atbilstoši likumam "Par valsts pensijām" ir mazāk nekā trīs gadi un kopējais pedagoga darba stāžs valsts un pašvaldības izglītības iestādēs, kuras īsteno vispārējās izglītības programmas, ir vismaz 30 gadi, tajā skaitā pēdējie pieci gadi pirms izglītības iestādes likvidācijas vai reorganizācijas nostrādāti pašvaldības izglītības iestādē, kura īsteno vispārējās pamatizglītības vai vispārējās vidējās izglītības programmas, un kurš izglītības iestādes reorganizācijas vai likvidācijas gadījumā zaudē darbu un turpmāk negūst ienākumus no algota darba, komercdarbības vai saimnieciskās darbības, neatkarīgi no pedagoga mantiskā stāvokļa ir tiesības saņemt valsts sociālo atbalstu sešu mēnešu vidējās izpeļņas apmērā Ministru kabineta noteiktajā kārtībā. | **39****40****41****42** | **Izglītības un zinātnes ministrs K.Šadurskis**Likumprojekta 3.pantā: aizstāt 52.panta otrajā daļā skaitli “30” ar skaitli “25”;**Izglītības un zinātnes ministrs K.Šadurskis**aizstāt 52.panta otrajā daļā vārdus “sešu mēnešu vidējās izpeļņas apmērā” ar vārdiem “līdz sešu mēnešu vidējās izpeļņas apmēram”.**Juridiskais birojs**Likumprojekta 3. pantā:*būtu jāpārliecinās, ka 52. panta otrajā daļā ietvertā prasība, par pedagoga vismaz 30 gadu kopējo darba stāžu valsts un pašvaldības izglītības iestādēs, kuras īsteno vispārējās izglītības programmas, ir formulēta precīzi un tiesību normas piemērošanā tiks interpretēta viennozīmīgi. Vēršam uzmanību uz to, ka 30 gadi ir laika periods, kuru Izglītības likuma regulējums pilnībā neaptver (likums spēkā no 1999. gada 1. jūnija). Līdz ar to atsauce uz pedagoga 30 gadu darbu stāžu “valsts un pašvaldības izglītības iestādēs, kuras īsteno vispārējās izglītības programmas” var izrādīties neskaidra, jo esošā izglītības sistēma pirms 1999. gada nepastāvēja. Tas var radīt personas tiesību aizskārumu, liedzot tai iespēju saņemt normā paredzēto atbalstu.;***Juridiskais birojs**aizstāt 52. panta otrajā daļā vārdus “valsts sociālo atbalstu sešu mēnešu vidējās izpeļņas apmērā” ar vārdiem “valsts sociālo atbalstu līdz sešu mēnešu vidējās izpeļņas apmēram”. |  |  |
|  | (3) Šā panta otrajā daļā minēto valsts sociālo atbalstu nesaņem pedagogs, kuram piešķirta valsts vecuma pensija vai kurš saņem bezdarbnieka pabalstu saskaņā ar likumu "Par apdrošināšanu bezdarba gadījumam".";uzskatīt līdzšinējo tekstu par pirmo daļu. |  |  |  |  |
| **59. pants. Izglītības sistēmas finansēšanas avoti**(3) Speciālās izglītības iestādes, speciālās izglītības klases un grupas vispārējās izglītības iestādēs, kā arī internātskolas finansē no valsts budžeta Ministru kabineta noteiktajā kārtībā. | 4. Izteikt 59. panta trešo daļu šādā redakcijā:"(3) Pašvaldību speciālās internātskolas un attīstības un rehabilitācijas centrus finansē no valsts budžeta Ministru kabineta noteiktajā kārtībā." | **43****44** | **Latvijas Reģionu apvienības frakcija**Izslēgt likumprojekta 4.pantu.**Frakcija “No sirds Latvijai”**Papildināt likumprojekta 4.pantu aiz vārdiem “rehabilitācijas centrus” ar vārdiem “internātskolas, sociālās rehabilitācijas klases un grupas”. |  |  |
| **60. pants. Izglītības iestāžu finansēšanas kārtība**(3) Izglītības iestādē īstenojamo izglītības programmu izmaksas ietver izdevumus, kas nepieciešami izglītības programmas īstenošanā iesaistīto pedagogu darba samaksai, izglītības iestādes nodrošināšanai ar mācību līdzekļiem, tās saimnieciskajiem izdevumiem, kā arī citiem nepieciešamajiem izdevumiem. Pedagogu darba samaksa valsts vai pašvaldības izglītības iestādēs, kā arī valsts augstskolu vidējās izglītības iestādēs, tajā skaitā bērnu no piecu gadu vecuma izglītošanā nodarbināto pedagogu darba samaksa tiek nodrošināta no valsts budžeta līdzekļiem un valsts budžeta mērķdotācijām. Pārējo pedagogu, kas īsteno pirmsskolas izglītības programmas pašvaldības izglītības iestādēs, darba samaksa, ja citos likumos nav noteikts citādi, tiek nodrošināta no pašvaldības budžeta. Pašvaldības var piedalīties valsts un pašvaldību izglītības iestāžu īstenoto izglītības programmu pedagogu darba samaksas finansēšanā. Mācību līdzekļu sagatavošana un izdošana saskaņā ar valsts pirmsskolas izglītības vadlīnijām un valsts izglītības standartiem tiek finansēta ikgadējā valsts budžetā piešķirto līdzekļu apmērā. | 5.  60. pantā:papildināt trešās daļas otro teikumu pēc vārdiem "tajā skaitā bērnu no piecu gadu vecuma izglītošanā nodarbināto pedagogu darba samaksa" ar vārdiem "kā arī pedagogu darba samaksa speciālās pirmsskolas izglītības iestāžu speciālās izglītības grupās un vispārējās izglītības iestāžu speciālās izglītības grupās"; | **45****46****47****48****49****50****51****52** | **Latvijas Reģionu apvienības frakcija**Izslēgt likumprojekta 5.pantu.**Latvijas Reģionu apvienības frakcija**Izteikt likuma 60. panta trešās daļas ceturto teikumu šādā redakcijā: “Pašvaldības var piedalīties valsts un pašvaldību izglītības iestāžu īstenoto izglītības programmu pedagogu darba samaksas un sociālo garantiju finansēšanā”.**Frakcija SASKAŅA**Papildināt likumprojekta 5.pantu ar jaunu daļu šādā redakcijā:“izteikt 60.panta trešās daļas ceturto teikumu šādā redakcijā:“Pašvaldības var piedalīties valsts un pašvaldību izglītības iestāžu īstenoto izglītības programmu pedagogu darba samaksas un sociālo garantiju finansēšanā.””.**Deputāts A.Mežulis**Izteikt likuma 60. panta trešās daļas ceturto teikumu šādā redakcijā:“Pašvaldības var piedalīties valsts un pašvaldību izglītības iestāžu īstenoto izglītības programmu pedagogu darba samaksas un sociālo garantiju finansēšanā”.**Latvijas Reģionu apvienības frakcija**Papildināt likuma 60. panta trešo daļu ar piekto teikumu šādā redakcijā: “Ministriju padotībā esošo izglītības iestāžu pedagogiem var noteikt sociālās garantijas izglītības iestādei apstiprinātā budžeta ietvaros.”**Latvijas Reģionu apvienības frakcija**60. panta piekto teikumu uzskatīt par sesto teikumu.**Frakcija SASKAŅA**Papildināt likumprojekta 5.pantu ar jaunu daļu šādā redakcijā:“papildināt 60.panta trešo daļu ar jaunu piekto teikumu šādā redakcijā:“Ministriju padotībā esošo izglītības iestāžu pedagogiem var noteikt sociālās garantijas izglītības iestādei apstiprinātā budžeta ietvaros.”.**Deputāts A.Mežulis**Papildināt likuma 60. panta trešo daļu ar jaunu piekto teikumu šādā redakcijā:“Ministriju padotībā esošo izglītības iestāžu pedagogiem var noteikt sociālās garantijas izglītības iestādei apstiprinātā budžeta ietvaros.”;uzskatīt līdzšinējo 60. panta piekto teikumu par sesto teikumu. |  |  |
|  | papildināt pantu ar 3.2 daļu šādā redakcijā:"(32) Šā panta trešo daļu un 59. panta otro daļu attiecībā uz vispārējās izglītības programmu īstenošanā pašvaldību, valsts augstskolu un privātajās vispārējās izglītības iestādēs nodarbināto pedagogu darba samaksas nodrošināšanu no valsts budžeta līdzekļiem nepiemēro, ja izglītojamo skaits attiecīgajā klašu grupā neatbilst Ministru kabineta noteiktajam minimāli pieļaujamajam izglītojamo skaitam. Šādā gadījumā pedagogu darba samaksa tiek nodrošināta no izglītības iestāžu dibinātāju budžeta. Valsts, ņemot vērā izglītības iestādē iegūtās izglītības kvalitātes rādītājus, piedalās pedagogu darba samaksas finansēšanā atbilstoši Ministru kabineta noteiktajiem kritērijiem." | **53****54****55****56** | **Frakcija “No sirds Latvijai”**Papildināt likumprojekta 5.pantu, ar kuru tiek papildināts likuma 60.pants ar jaunu 3.2 daļu, aiz vārdiem “attiecīgajā klašu grupā” ar vārdu “vidusskolā”.**Izglītības un zinātnes ministrs K.Šadurskis**Likumprojekta 5.pantā:aizstāt 60.panta 3.2 daļas pirmajā teikumā vārdus “attiecīgajā klašu grupā” ar vārdiem “attiecīgajā klasē vai klašu grupā”;**Izglītības un zinātnes ministrs K.Šadurskis**izteikt 60.panta 3.2 daļas trešo teikumu šādā redakcijā:“Valsts piedalās pedagogu darba samaksas finansēšanā atbilstoši Ministru kabineta noteiktajai kārtībai un kritērijiem.”**Juridiskais birojs**Ierosinām izteikt 60. panta 3.2 daļu (likumprojekta 5. pants) šādā redakcijā:“(32) Šā panta trešo daļu un 59. panta otro daļu par vispārējās izglītības programmu īstenošanā nodarbināto pedagogu darba samaksas nodrošināšanu no valsts budžeta līdzekļiem nepiemēro, ja izglītojamo skaits izglītības iestādes attiecīgajā klasē vai klašu grupā neatbilst Ministru kabineta noteiktajam minimāli pieļaujamajam izglītojamo skaitam. Šādā gadījumā pedagogu darba samaksa tiek nodrošināta no izglītības iestādes dibinātāja budžeta. Ja izglītojamo skaits izglītības iestādes attiecīgajā klasē vai klašu grupā īslaicīgi ir mazāks par minimāli pieļaujamo izglītojamo skaitu, valsts var piedalīties šīs izglītības iestādes pedagogu darba samaksas finansēšanā, ievērojot šā likuma 14. panta 42. punktā minētos Ministru kabineta noteikumus.”. |  |  |
| **Pārejas noteikumi** | 6. Papildināt pārejas noteikumus ar 60., 61., 62. un 63. punktu šādā redakcijā:"60. Grozījumi šā likuma 17. panta trešās daļas 1., 2., 12. un 13. punktā attiecībā uz vārda "internātskolas" (attiecīgā locījumā) izslēgšanu stājas spēkā 2018. gada 1. septembrī.61. Pašvaldības, kuru padotībā ir internātskolas, līdz 2018. gada 28. februārim Valsts pārvaldes iekārtas likumā noteiktajā kārtībā pieņem lēmumu, kas paredz internātskolu likvidācijas, reorganizācijas vai iekšējās reorganizācijas pabeigšanu līdz 2018. gada 31. augustam, tai skaitā nodrošinot izglītības iestādes nosaukuma atbilstību šā likuma 26. panta un Vispārējās izglītības likuma 29. un 40. panta noteikumiem. Līdz internātskolas likvidācijas vai reorganizācijas pabeigšanai pašvaldības veic savstarpējos norēķinus par internātskolu sniegtajiem pakalpojumiem atbilstoši Ministru kabineta noteikumiem par kārtību, kādā veicami pašvaldību savstarpējie norēķini par izglītības iestāžu sniegtajiem pakalpojumiem.62. Šā likuma 14. panta 40. punkts un 52. panta otrā un trešā daļa ir spēkā līdz 2020. gada 31. decembrim.63. Ministru kabinets līdz 2018. gada 31. augustam izdod šā likuma 14. panta 41. un 42. punktā minētos Ministru kabineta noteikumus, paredzot ne mazāk kā vienu gadu, bet ne vairāk kā divus gadus ilgu pārejas periodu minētajos Ministru kabineta noteikumos ietvertā regulējuma ieviešanai." | **57****58****59****60****61****62** | **Latvijas Reģionu apvienības frakcija**Izslēgt likumprojekta 6.panta pirmo daļu, otro daļu un ceturto daļu (Pārejas noteikumi 60. punkts, 61. punkts un 63. punkts)**Frakcija “No sirds Latvijai”**Izslēgt likumprojekta 6.panta Pārejas noteikumu 60. un 61.punktus.**Izglītības un zinātnes ministrs K.Šadurskis**Likumprojekta 6.pantā: izteikt panta ievaddaļu šādā redakcijā:“6. Papildināt pārejas noteikumus ar 60., 61., 62., 63. un 64.punktu šādā redakcijā:”;**Izglītības un zinātnes ministrs K.Šadurskis**aizstāt 60.punktā skaitļus un vārdus “2018.gada 1.septembrī” ar skaitļiem un vārdiem “2019.gada 1.augustā”;**Izglītības un zinātnes ministrs K.Šadurskis**izteikt 61.punktu šādā redakcijā: “61. Jaunu internātskolu dibināšana no 2018.gada 1.janvāra nav atļauta. Internātskolas, kas nodibinātas līdz minētajam datumam, ir tiesīgas turpināt savu darbību līdz 2019.gada 31.jūlijam. Pašvaldības, kuru padotībā ir internātskolas, līdz 2018.gada 30.jūnijam Valsts pārvaldes iekārtas likumā noteiktajā kārtībā pieņem lēmumu, kas paredz internātskolu likvidācijas, reorganizācijas vai iekšējās reorganizācijas pabeigšanu līdz 2019.gada 31.jūlijam, tai skaitā nodrošinot izglītības iestādes nosaukuma atbilstību šā likuma 26.panta un Vispārējās izglītības likuma 29. un 40.panta noteikumiem, kā arī paredzot izglītojamo tiesības turpināt izglītības ieguvi attiecīgās pašvaldības vispārējās izglītības iestādēs pēc internātskolas darbības izbeigšanas.”;**Juridiskais birojs**Ierosinām izteikt pārejas noteikumu 61. punktu (likumprojekta 6. pants) šādā redakcijā:“61. Pašvaldības, kuru padotībā ir internātskolas, līdz 2018. gada 28. februārim Valsts pārvaldes iekārtas likumā noteiktajā kārtībā pieņem lēmumu par internātskolu likvidāciju vai reorganizāciju, nodrošinot izglītojamo turpmāku izglītošanos atbilstošā izglītības programmā, kā arī līdz 2018. gada 31. augustam veic visas nepieciešamās darbības, lai izdarītu atbilstošus grozījumus Izglītības iestāžu reģistrā. Reorganizēto izglītības iestāžu nosaukumi atbilst šā likuma 26. panta prasībām. Līdz internātskolas likvidācijas vai reorganizācijas pabeigšanai pašvaldības veic savstarpējos norēķinus par internātskolu sniegtajiem pakalpojumiem atbilstoši Ministru kabineta noteikumiem par kārtību, kādā veicami pašvaldību savstarpējie norēķini par izglītības iestāžu sniegtajiem pakalpojumiem.” |  |  |
|  |  | **63** | **Izglītības un zinātnes ministrs K.Šadurskis**papildināt pantu ar jaunu daļu šādā redakcijā:“64. Ministru kabinets līdz 2018.gada 31.martam izstrādā un iesniedz Saeimai likumprojektu par nepieciešamajiem grozījumiem Vispārējās izglītības likumā, paredzot ar 2019.gada 1.augustu izslēgt no likuma normas par izglītības ieguves iespējām internātskolās, kas nav speciālās izglītības iestādes.” |  |  |
|  |  | **64** | **Deputāts I.Dālderis**Papildināt likumprojektu ar jaunu pantu šādā redakcijā:Papildināt likuma Pārejas noteikumus ar jaunu punktu šādā redakcijā: "Grozījumi šā likuma 4. pantā, kas paredz vidējās izglītības iegūšanas obligātumu vai izglītības ieguves turpināšanu vidējās izglītības iegūšanai līdz trīsdesmit gadu vecumam stājās spēkā 2020. gada 1.septembra. No 2018. gada 1. septembra līdz 2020. gada 31. augustam obligāta ir vidējās izglītības iegūšana vai izglītības ieguves turpināšanu vidējās izglītības iegūšanai personām, kuras dzimušas pēc 1990. gada 1. janvāra. No 2018. gada 1. janvāra līdz 2018. gada 31. augustam obligāta ir vidējās izglītības iegūšana vai izglītības ieguves turpināšanu vidējās izglītības iegūšanai personām, kuras ir dzimušas pēc 1999. gada 1. janvāra." |  |  |
|  |  | **65** | **Deputāts I.Dālderis**Papildināt likuma Pārejas noteikumus ar jaunu punktu šādā redakcijā: “Šā likuma 5. panta trešā daļa par pamatizglītības un vidējās izglītības programmu ilgumu stājās spēkā 2020. gada 1. septembrī.” |  |  |
|  |  | **66** | **Frakcija “No sirds Latvijai”**Papildināt likuma Pārejas noteikumus ar jaunu punktu šādā redakcijā:“Grozījumi šī likuma 1.panta 23.1 punktā, 7.pantā 6.punktā, 14.panta 17.punktā, 24.1.punktā, 17.panta pirmajā daļā, trešās daļas 7.punktā, trešās daļas 10.punktā, trešās daļas 12.punktā, trešās daļas 16.punktā, 38.panta pirmās daļas 6.punktā, 47.2 pantā stājas spēkā 2019.gada 1.janvārī.” |  |  |
|  |  | **67** | **Juridiskais birojs***Vēršam uzmanību uz to, ka likumprojekta normas par vārda “internātskolas” izslēgšanu no 17. panta trešās daļas, internātskolu reorganizāciju un likvidāciju, kā arī šo izglītības iestāžu nosaukumu pārveidošanu nav saskaņots ar Vispārējās izglītības likuma regulējumu.* |  |  |
|  | Likums stājas spēkā 2018. gada 1. janvārī. |  |  |  |  |